1. 12. 98 De Europæiske Fællesskabers Tidende L 322/27 KOMMISSIONENS FORORDNING (EF) Nr. 2579/98 af 30. november 1998 om opstilling af en liste over tekstilprodukter, for hvilke der ikke kræves noget oprindelsesbevis, når de overgår til fri omsætning i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1541/98 af 13. juli 1998 om bevisførelse for oprindelse for visse tekstilvarer, som henhører under afsnit XI i den kombine- rede nomenklatur, og som er overgået til fri omsætning i Fællesskabet, samt om betingelserne for, at en sådan bevisførelse kan godkendes ()), særlig artikel 4, og ud fra følgende betragtninger: Ifølge ovennævnte forordning kan der ved overgang til fri omsætning af tekstil- og beklædningsvarer dels gives tilla- delse til undtagelse fra kravet om, at der skal forelægges et oprindelsesbevis for dem af disse produkter, som ikke er underlagt specifikke EF-handelspolitiske foranstaltninger, og dels skal det i bestemmelserne om undtagelse fra kravet om forelæggelse af et oprindelsescertifikat være angivet, om der skal forelægges en oprindelseserklæring eller ej for de pågældende varer; efter en nøje undersøgelse er det blevet påvist, hvilke varer der ikke for øjeblikket er genstand for specifikke handelspolitiske foranstaltninger; for disse varer fore- kommer det rimeligt, at der ikke kræves noget oprindel- sesbevis i forbindelse med deres overgang til fri omsæt- ning i Fællesskabet; foranstaltningerne i nærværende forordning er i overens- stemmelse med Toldkodeksudvalgets udtalelse — UDSTEDT FØLGENDE FORORDNING: Artikel 1 I forbindelse med overgang til fri omsætning for tekstilva- rerne i listen i bilaget til denne forordning er der ikke krav om forelæggelse af oprindelsesbevis. Artikel 2 Denne forordning træder i kraft på tyvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. november 1998. ()) EFT L 202 af 18. 7. 1998, s. 11. På Kommissionens vegne Mario MONTI Medlem af Kommissionen